**ՎԱՂԱՐՇԱՊԱՏԻ Մ. ԳՈՐԿՈՒ ԱՆՎԱՆ N 5**

**ԱՎԱԳ ԴՊՐՈՑ**

**ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ  
ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**Ավարտական հետազոտական աշխատանք**

**Թեմա** – **Նախաայբբենական փուլի նպատակներն ու կազմակերպման ուղիները**

Մասնակից՝ *Աիդա Մնացականյան*Դպրոց՝ *‹‹ Գայի միջնակարգ դպրոց ››*Վերապատրաստող՝ Աննա Ստեփանյան

**Վաղարշապատ 2023**

ԲՈՎԱՆԴԱԿՈՒԹՅՈՒՆ

[Ներածություն 3](#_TOC_250009)

[ԳԼՈՒԽ 1.Նախաայբբենական փուլի ընդհանուր նկարագրությունը 5](#_TOC_250008)

* 1. [Նախաայբբենական փուլի կազմակերպման նպատակները 7](#_TOC_250007)
  2. [Գրաճանաչության նախաայբբենական շրջանի կրթադաստիարակչական խնդիրները 8](#_TOC_250006)

[ԳԼՈՒԽ 2 Նախաայբբենական փուլի կազմակերպման իրականացման ուղիները 11](#_TOC_250005)

* 1. [Լեզվական նախագիտելիքների ուսուցումը. 15](#_TOC_250004)
  2. [Նախաայբբենական փուլում ուշադրության կենտրոնացմանը միտված վարժություններ… 19](#_TOC_250003)

[Փորձարարական մաս 22](#_TOC_250002)

[Եզրակացություն 27](#_TOC_250001)

[Օգտագործված գրականության ցանկ 28](#_TOC_250000)

ՆԵՐԱԾՈՒԹՅՈՒՆ

Թեմայի արդիականությունը: Թեմայի արդիականությունը պայմանավորված է այն հանգամանքով, որ արդի ժամանակներում նախաայբբենական փուլի ուսուցման գործընթացը պահանջում է, որ աշակերտները հնարավորինս ինտեգրվեն դասապրոցեսին, ունենան իրենց ակտիվ մասնակցությունը:

Գրաճանաչության նախաայբբենական փուլը կրթության այն հիմնաքարն է, որի որակով է պայմանավորված երեխաների հետագա ուսուցումը:

Նախաայբբենական փուլում տարվող աշխատանքների հաջող կազմակերպման համար շատ կարևոր է դպրոց ընդունվող երեխայի նախապատրաստումը դպրոցական կյանքին ու կանոններին:

Դպրոցը երեխայի համար նոր աշխարհ է՝ նոր հետաքրքրություններով ու տպավորություններով, ուրախություններով ու դառնություններով:

Ուսուցիչն իր աշխատանքն այնպես պետք է կազմակերպի, որ առաջին օրերին երեխաների համար ոգևորությունն ավելի մեծ բաժին ունենա, քան հուսախաբությունը:

Նախաայբբենական փուլի ճիշտ կազմակերպման համար ուսուցիչը պետք է բազմակողմանի պատրաստված լինի, հաշվի առնի ուսումնական ժամանակի յուրաքանչյուր վայրկյանը, դասը անի մի քանի պլանով՝ նկատի ունենալով թե դաստիարակչական ու կրթական աշխատանքների և թե խաղի ու աշխատանքի նպատակահարմար զուգակցում, գրաճանաչություն ուսուցման համար երեխաներին մտավոր և ֆիզիակական տեսակետից հնարավորին չափ լավ նախապատրաստելը: Դասավանդման ընթացքում հարկավոր է մեծ ուշադրություն դարձնել դասի պլանավորմանը, որը պետք է ուսուցչի համար ուղղորդող նշանակություն ունենա: Դասավանդելիս անհրաժեշտ է հաճախակի կիրառել համագործակցային մեթոդներ՝ չհրաժարվելով ավանդական մեթոդներից:

Թեմայի ընտրությունը: Պայմանավորված է այն հանգամանքով, որ գրաճանաչության նախաայբբենական շրջանը միշտ եղել և մնում է մանկավարժների ուշադրության կենտրոնում:

Նախաայբբենական շրջանն ունի իր կազմակերպման նպատակները կրթադաստիարակչական խնդիրները աշխատանքի կազմակերպման իրականացման ուղիները յուրահատուկ ձևերն ու եղանակները:

Աշխատանքի նպատակները

* Ուսումնասիրել նախաայբբենական փուլի կազմակերպման նպատակները:
* Ուսումնասիրել նախաայբբենական փուլի իրականացման ուղիները:

Աշխատանքի խնդիրները

* Ուսումնասիրել նախաայբբենական փուլի առանձնահատկությունները:
* Նկարագրել սեփական փորձը:
* Իրականացնել փորձարարական վերլուծություն:

Աշխատանքի կառուցվածքը

Աշխատանքը բաղկացած է ներածական մասից, երկու գլուխներից, առաջին և երկրորդ գլուխները բաղկացած են երկու ենթագլխից, փորձարարական մասից, եզրակացությունից և օգտագործված գրականությունից:

ԳԼՈՒԽ 1. ՆԱԽԱԱՅԲԲԵՆԱԿԱՆ ՓՈՒԼԻ ԸՆԴՀԱՆՈՒՐ ՆԿԱՐԱԳՐՈՒԹՅՈՒՆԸ

Նախաայբբենական բաժինը կառուցված է այնպես, որ երեխաների մոտ արթնացնի հետաքրքրություն, սեր գրքի և դպրոցի նկատմամբ: Նախաայբբենական բաժնին հատկացված է 49 դասաժամ: Այդ ընթացքում երեխաները ծանոթանում են դասագրքին, համակարգում են առարկաների հատկությունների և առարկաների միջև որոշ հարաբերությունների և առնչությունների՝ մեծ-փոքր, հաստ-բարակ, երկար-կարճ, ծանր- թեթև, վերև-ներքև, առաջ-հետ, հեռու-մոտ, աջ-ձախ մասին ունեցած գիտելիքները: Երեխաները սովորում են իրենց փոքրիկ կենսափորձը կիրառել զանազան առաջադրանքներ կատարելով սովորում են մրցակցել, համերաշխ լինել, պայքարել, շփվել միմյանց հետ, ճիշտ ձևակերպել իրենց մտքերը: Նախաայբբենական փուլում երեխաները կարողանում են առարկաները համեմատել ըստ ընդհանուր հատկանիշի: Նրանց մեջ ձևավորվում ու զարգանում է ժամանակային և տարածական պատկերացումները: Երեխաները կարողանում են ճիշտ կառուցել խոսքը, պատմել որևէ նկարի բովանդակություն:

Նախաայբբենական շրջանում երեխաները ծանոթանում են կենդանական և բուսական աշխարհի ներկայացուցիչներին, կատարում են զանազան համեմատություններ, գտնում են առարկաների նմանություններն ու տարբերությունները, վարժվում են երկարատև և լարված աշխատել որևէ առաջադրանք կատարելիս, սովորում են գտնել, թե որ առարկաներն են §ընկերներ¦, թե որ առարկաները՝ §հակառակորդներ¦, վարժվում են մտնել և դուրս գալ բավիղներից, առարկաների միջից գտնել §ավելորդը¦ առարկաները դասակարգել ըստ որևէ հատկանիշի գունավորել ու գծել կատարելագործել դաստակի և մատների նրբաշարժումները: Նրանք վարժվում են խոսքից առանձնացնել նախադասություն, նկարագրությունից բառ, բառերը վանկատել և ենթարկել հնչյունային վերլուծության, իմանում են, թե ինչ է գծապատկերը, վանկային կորը, հնչյունը, ճանաչում են ձայնային հնչյունները, իմանում են նրանց վանկային դերի մասին:

Նախաայբբենական շրջանում զարգանում է նրանց հնչյունաձայնային լսողությունը, բառից այս կամ այն հնչյունը առանձնացնելու կարողությունը, լսելու և

խոսք կառուցելու հմտությունը, մտքերը շարադրելու կարողությունը: Աշակերտները սովորում են անվանել նկարում պատկերված առարկաները, կազմել նախադասնություններ ըստ նկարների, հորինել պատմություններ §կարդալ¦ նկարաշարեր, նախադասություններն ու բառերը ներկայացնել գծապատկերներով:

Այս ամենը կատարվում է երեխաների համար հոգեհարազատ այն միջավայրում, որն ստեղծում է դասագիրքն իր գունագեղությամբ, առաջադրանքների հետաքրքրաշարժությամբ, նյութի մատուցման խաղային հնարքներով [6, էջ 103-104]:

Նախաայբբենական շրջանի տևողությունը միշտ էլ տատանվել է: Հնչյունային մեթոդի գործադրման ժամանակ, այն տևել է 2-3 շաբաթ: Հնչույթավանկային մեթոդի գործադրումով՝ 1-1,5 շաբաթ հնչույթաբառային մեթոդի գործադրումով՝ 3-4 շաբաթ: Տարբեր ժամկետների առկայությունը պայմանավորված է քաղաքային և գյուղական դպրոցների, մանկապարտեզներից ու ընտանիքներից դպրոց եկած երեխաների դպրոցի համար պատրաստված լինելու աստիճանի, բարբառային միջավայրի և երեխաների տարիքային տարբերություններով, որոնք որոշակիորեն ազդում են գրաճանաչության ուսուցման ճիշտ կազմակերպման ու արդյունավետության վրա:

Այսպիսով՝ նախաայբբենական շրջանը ոչ միայն անհրաժեշտ, այլև խիստ կարևոր է բոլոր դպրոցների ու բոլոր առաջին դասարանցիների համար, որովհետև հետագա աշխատանքի հաջողությունը կախված է աշակերտների դպրոցի համար լավ նախապտրաստված լինելուց:

* 1. ՆԱԽԱԱՅԲԲԵՆԱԿԱՆ ՓՈՒԼԻ ԿԱԶՄԱԿԵՐՊՄԱՆ ՆՊԱՏԱԿՆԵՐԸ

Նախաայբբենական փուլի կազմակերպման հիմնական նպատակը երեխաներին միասնական դասարանական կոլեկտիվի մեջ կազմակերպելը, կարդալ, գրել սովորելու աշխատանքի համար նրանց տեսականորեն ու գործնականորեն հոգեբանորեն և ֆիզիկապես նախապատրաստելն է [1, էջ 69]:

Այս բաժնի կարևոր նպատակը երեխաներին գրաճանաչության նախապատրաստելն է: Ներկայացված թեմատիկ նկարները, նկար պատմությունները, նախադասության և բառի ընդհանրացված գծապատկերները, բառի վանկային և հնչյունային կազմի գծապատկերները, խոսքի զարգացման, լեզվական վերլուծությունների և համադրությունների, կարդալու կարողության ձևավորման հիմքն են:

Նախաայբբենական բաժնի հիմնական նպատակներից մեկն էլ երեխաներին աստիճանաբար ուսումնական գործընթացի մեջ ներգրավելն է, նրանց աննկատ կերպով ավելի ու ավելի բարդ առաջադրանքներ կատարելուն նախապատրաստելը և միաժամանակ նրանց մտածողության զարգացումն է ստեղծագործական ունակությունների բացահայտումը, ճանաչողական հետաքրքրությունների խթանումը [6, էջ 103]:

Նախաայբբենական փուլի կազմակերպման նպատակները պայմանավորված են երեխաների տարիքային առանձնահատկություններով:

Նախաայբբենական փուլը պետք է ստորաբաժանել ըստ հիմնական նպատակների և այդ ուղղությամբ կատարել նախապես պլանավորված որոշակի գործողություններ:

Նախաայբբենական փուլի կազմակերպման նպատակային առաջին գործողությունը երեխաների ուշադրության կենտրոնացմանը միտված վարժությունների կազմակերպումն է: Երեխաներին պետք է առաջադրել նախ հեշտ վարժություններ, ապա՝ աստիճանաբար ավելի բարդ տարբերակներ [5, էջ 4]:

Այսպիսով՝ նախաայբբենական փուլի հիմնական նպատակները գրաճանաչության համար անհրաժեշտ հիմք ստեղծելն է: Այն նյութ է տալիս ճանաչողական և դաստիարակաչական աշխատանքների համար:

* 1. ԳՐԱՃԱՆԱՉՈՒԹՅԱՆ ՆԱԽԱԱՅԲԲԵՆԱԿԱՆ ՇՐՋԱՆԻ ԿՐԹԱԴԱՍՏԻԱՐԱԿՉԱԿԱՆ ԽՆԴԻՐՆԵՐԸ

Գրաճանաչության ցանկացած մեթոդով աշխատելիս առանձնացվում է հատուկ նախապատրաստական շրջան, որի ժամանակ լուծվում են ուսուցման այդ փուլի մանկավարժահոգեբանական ուսումնասիրությունների արդյունքների հիման վրա մշակված գրաճանաչության շրջանի բովանդակությամբ և մեթոդներով, նախադպրոցական տարիքի երեխաների տարիքային առանձնահատկություններով, կրթության նպատակներով պայմանավորված որոշակի խնդիրներ:

Գրաճանաչության նախաայբբենական շրջանի հիմնական խնդիրները բաժանվում են երկու խմբի՝ կազմակերպական և ուսումնական:

Կազմակերպական խնդիրներն են.

1. Երեխաների ծանոթացումը նրանց համար նոր ուսումնական գործունեությանը.
   * Ուսուցչի ծանոթացումը աշակերտների հետ
   * Աշակերտների ծանոթացումը միմյանց հետ, մանկական կոլեկտիվի ստեղծում
   * Ծանոթացում կրթական տվյալ հաստատության կարգ ու կանոնի, դպրոցական շենքին
   * Ծանոթություն երեխաների իրավունքներին և պարտականություններին
   * Աշակերտական նստարանին ճիշտ նստելու, խոսելու ցանկության դեպքում ձեռք բարձրացնելու և ձայն խնդրելու, անհրաժեշտության դեպքում կանգնելու ունակությունների մշակում
   * Ուսուցչի խոսքը լսելու, հասկանալու նրա տված հանձնարարությունները, կատարելու ունակության զարգացում
   * Ընկերներին, ուսուցիչներին և միջավայրի մարդկանց լսելու և նրանց խոսքին բարեկիրթ արձագանքելու ունակության ձևավորում
   * Գրքից և գրենական պիտույքներից օգտվելու և դրանց նկատմամբ խնամքի կանոնների յուրացում
2. Հարմարեցում ուսումնական գործունեությանը:

Ուսումնական խնդիրներն են.

1. Ուսումնական գործունեությանը երեխաների պատրաստականության մակարդակի բացահայտում:

Այս խնդրի ուսումնասիրությունն ուսուցիչն իրականացնում է մինչև ուսումնական տարվա սկսելը: Ուսուցիչը պիտի ուսումնասիրի դասարանի աշակերտների անձնական գործերը, զրուցի ծնողների հետ, հետաքրքրվի նրանց առողջական տվյալներով:

Երեխաների պատրաստվածության մակարդակի ուսումնասիրությունը կարևոր նյութ է տալիս ուսուցչին՝ գրաճանաչության գործընթացը ճիշտ կազմակերպելու համար:

Ուսուցիչը պիտի պարզի յուրաքանչյուր աշակերտի՝

ա/ խոսելու, բացատրվելու, լսելու, հանձնարարությունները կատարելու, հաղորդակցվելու ունակությունների մակարդակը

բ/ հնչյունային լսողության մակարդակն ու հայերենի հնչյունների ճիշտ արտասանելու կարողությունը

գ/ բանավոր կապակցված խոսքը

դ/ խոսք շարահյուսական կառույցը:

1. Նախաայբբենական շրջանի վերջում աշակերտների ձեռք բերած գիտելիքների, կարողությունների և հմտությունների սահմանները.

Գրաճանաչության այբբենական շրջանն արդյունավետ իրականացնելու համար երեխաները նախաայբբենական շրջանի վերջում պետք է՝

* + Գաղափար ունենան պատմության, նախադասության, բառի, վանկի, հնչյունի մասին
  + Զննականության միջոցով կարողանա ներկայացնել նախադասությունը, բառը, վանկը, տառը
  + Տարբերակեն ձայնավոր և բաղաձայն հնչյունները
  + Գիտակցեն ձայնավորի դերը վանկակազմավորման գործում
  + Ունենան որոշակի բառապաշար և մտքերը կապակցված խոսքով ներկայացնելու կարողություն
  + Ձեռքերը նախապատրաստված լինեն գրելուն
  + Կարողանան գրել հայերենի տառերի պարզ մասնիկները՝ ըստ նրանց 4 տեղադրության [2, էջ 44- 47]:

Նախայբբենական շրջանի համար բնորոշ են հետևյալ հիմնական խնդիրները՝

* + Աշակերտների ծանոթացումը դպրոցական կարգ ու կանոնին
  + Աշակերտների խոսքի զարգացումը
  + Տեսողության, լսողության, կինեսթետիկ զգացողության և ուշադրության մշակումը
  + Գրելու համար ձեռքի նախապատրաստումը
  + Կարդալու համար անհրաժեշտ նախադրյալների ստեղծումը
  + Աշխարհաճանաչողական տարրական տեղեկությունների հաղորդումը
  + Աշակերտների ուսումնասիրումը
  + Դասարանական կոլեկտիվի ստեղծումը և այլն:

Այս աշխատանքներից ամեն մեկը տարբեր տիպի պարապմունքների մի ամբողջ համակարգ է կազմում [1, էջ 70]:

Այսպիսով՝ նախաայբբենական շրջանը հստակ խնդիր ունի՝ երեխաներին նախապատրաստել տառաուսուցմանը:

ԳԼՈՒԽ 2.ՆԱԽԱԱՅԲԲԵՆԱԿԱՆ ՓՈՒԼԻ ԿԱԶՄԱԿԵՐՊՄԱՆ ԻՐԱԿԱՆԱՑՄԱՆ ՈՒՂԻՆԵՐԸ

Դպրոցը երեխայի համար նոր աշխարհ է՝ նոր հետաքրքրություններով, հոգսերով ու տպավորություններով, ուրախություններով ու դառնություններով լի: Ուսուցիչն իր աշխատանքն այնպես պետք է կազմակերպի, որ առաջին օրերին երեխաների համար ոգևորությունն ավելի մեծ լինի, քան հուսախաբությունը:

Աշակերտի առաջին օրերը դպրոցում պետք է հագեցված ու բավանդակալից լինեն, դրա համար ուսուցիչը բազմակողմանիորեն նախապատրաստված լինի, հաշվի առնի ուսումնական ժամանակի յուրաքանչյուր վայրկյանը, դասը տանի մի քանի պլանով՝ նկատի ունենալով թե՛ դաստիարակչական աշխատանքների և թե՛ խաղի ու աշխատանքի նպատակահարմար զուգակցումը: Դրա համար անհրաժեշտ կլինի որոշակի աշխատանք տանել հետևյալ ուղղություններով.

ա/ Ծանոթացումը դպրոցական կարգուկանոնին անհրաժեշտ պայման է բոլորովին նոր ու անծանոթ միջավայրում երեխաների արդյունավետ աշխատանքի համար: Այս առումով ուսուցիչը պետք է նկատի ունենա հետևյալ հիմնական հարցերը, որոնք կարևոր նշանակություն ունեն աշակերտներին դպրոցին ծանոթացնելու համար.

* 1. Աշակերտների տեղաբաշխումը՝ ըստ նրանց առողջական տվյալների ու դպրոցական առողջապահության պահանջների:
  2. Աշակերտների փոխադարձ ծանոթացումը, որը դասարանական կոլեկտիվի հիմքն է:
  3. Դպրոցական կարգուկանոնի բացատրումը, որը պետք է ուղեկցվի համապատասխան ձևերի ցուցադրումով:
  4. Ճիշտ նստել սովորեցնելը, որը ոչ միայն առողջապահական կաննոնների պահպանման, այլև երեխաների ֆիզիկական զարգացման և դասերին ակտիվ կերպով մասնակցելու հիմնական նախապայմաններից մեկն է:

բ/ Խոսքի զարգացումը ևս կարևոր նշանակություն ունի գրաճանաչության ուսուցմանը աշակերտներին նախապատրաստելու գործում:

Նախաայբբենական փուլի կազմակերպման իրականացման ուղիները

ա/ Ծանոթացում դպրոցական կարգուկանոնին

բ/ Խոսքի զարգացում

գ/ \*տեսողության

\*լսողության

\*կինետիկ զգացողության զարգացում

Աշակերտի բառապաշարն իր հիմնական մասով համընկնում է գրական հայերենի համապատասխան բառամթերքի հետ, տարբերությունը միայն արտասանության ու շեշտադրության մեջ է: Ուսուցչի խնդիրը պետք է լինի ուղղել այդ բառերի արտասանությունն ու շեշտադրությունը և դրանք հիմք դարձնել երեխայի խոսքի զարգացման համար: Երեխայի խոսքում եղած առօրյա, բարբառային, օտար բառերն ու արտահայտությունները ուսուցիչը պետք է հետևողականորեն մաքրի՝ դրանց փոխարեն առաջադրելով գրական լեզվի համարժեքները:

Առաջին դասարանի աշակերտի խոսքի զարգացման համար անհրաժեշտ երեք բաղադրիչների՝ բառապաշարի հարստացման ու կատարելագործման, խոսքի արտահայտչականության՝ առոգանության և տրոհության պահպանման և լավ պատմելու կարողության մշակման աշխատանքները պետք է իրականացնել միաժամանակ:

գ/ Տեսողության, լսողության և կինեսթետիկ զգացողության զարգացումը ևս կարևոր նշանակություն ունի որպես երեխաների ճանաչողության, մտածողության զարգացման նախապայմանի: Ուսուցիչը տևական վարժությունների միջոցով պետք է զարգացնի երեխաների հնչյունային լսողությունը առանց որի հնարավոր չէ գրաճամաչության ուսուցումը: Երեխաներին պետք է սովորեցնել բառի մեջ լսել և տարբերակել բնորոշ ու շատ գործածական հնչյունները:

Հնչյունային կամ հնչույթային լսողության զարգացման համար լավագույն միջոց է պարզ բնաձայների շուրջ կատարվող լսելու, արտաբերելու և վերլուծելու վարժությունը: Այբբենարանում տրված են բազմաթիվ նկար-բառեր, որոնց շուրջ տարվող հնչույթային վերլուծության, գրաֆիկական մոդելավորման վարժությունների միջոցով երեխաները ծանոթանում են գրաճանաչության նախաայբբենական փուլում ընդգրկված 12 ամենագործածական հնչույթներին:

Համապատասխան վարժություններ պետք է կատարել նաև երեխաների գրաֆիկական տեսողության զարգացման ուղղությամբ, որպեսզի նրանք կարողանան տարբերել կողմերը:

Երեխաների գրաֆիկական տեսողության զարգացման համար կարևոր նշանակություն ունեն հատուկ դիդակտիկ պարագաների՝ երկրաչափական ձևերի, պարզ

պատկերների, գունավոր պլակատների տողացանցի օգտագործումը, պարզ պատկերների գունավորման ու նրբագծման աշխատանքները:

Նախաայբբենական փուլի ուսուցման համար կարևոր նշանակություն ունի ձեռքի դաստակի ու մատների մանր մկանային համակարգերի զարգացումը, նուրբ և չափավորված շարժումների ու դրանց համակցման կարողության մշակումը:

Գրաճանաչության ուսուցման համար աշակերտները պետք է որոշակի լեզվական ու աշխարհճանաչողական գիտելիքներ ունենան, տեսականորեն ու գործնականորեն նախապատրաստվեն կարդալու և գրելու մտավոր գործողությունների կատարմանը:

Այսպիսով՝ երեխաներին հոգեբանորեն, գործնականորեն և ֆիզիկապես պետք է նախապատրաստել գրաճանաչության ուսումնական գործունեությանը:

* 1. ԼԵԶՎԱԿԱՆ ՆԱԽԱԳԻՏԵԼԻՔՆԵՐԻ ՈՒՍՈՒՑՈՒՄԸ

Նախադասության, բառի, վանկի, միավանկ ու բազմավանկ բառերի հնչյունի, ձայնավոր և բաղաձայն հնչյունների, տառի, մեծատառի ու փոքրատառի ու այլ լեզվական հասկացությունների մասին երեխաները պետք է գաղափար կազմեն նախաայբբենական շրջանում:

§Այբբենարան¦-ում տրված թեմատիկ, առարկայական և բառանկարի օգնությամբ երեխաները գաղափար են կազմում խոսքի կամ §ամբողջական պատմության¦ նախադասության ու բառերի մասին, այդ լեզվական անվանումները կապելով կոնկրետ հասկացությունների յուրացման հետ [1, էջ 72-77]:

* + Գաղափար պատմության մասին

Մեծադիր թեմատիկ նկարի շուրջ ուսուցչի հարցերի օգնությամբ երեխաները կազմում եմ մտքով իրար հետ կապված մի քանի նախադասություն, որոնց ամբողջությունը հետագայում նրանք անվանում եմ պատմություն։ Ուսուցիչը աշակերտներին պետք է բացատրի, որ պատմությունը կարելի է գրել նույնիսկ առանց տառերը ճանաչելու, այսիքն գծել։

Այնուհետև ուսուցիչը աշակերտներին բացատրում է, որ պատմությունը տեղավորված է այս վանդակի մեջ։ Մենք ինչ պատմություն էլ որ հյուսենք, կարող ենք տեղավորել այսպիսի տնակում։

Նախայբբենական շրջանում ուսուցչի հյուսած պատմությունը պետք է՝

* + հնչի հանդարտ, պարզ, ընկալելի ոճով
  + կազմված լինի 3–4 նախադասությունից
  + նախադասությունները կազմված լինեն 2 – 3 բառից
  + խոսքը պետք է զուգորդվի ցուցադրումներով։
    - Գաղափար նախադասության մասին
  + Թեմատիկ նկարի շուրջ պատմություն հյուսելու, ինքնուրույն խոսք կառուցելու տարրական կարողության ձևավորումից հետո պիտի մշակել նախադասությունները պատմությունից առանձնացնելու ունակություն։ Այդ կարողության մշակման համար ուսուցիչը նախադասություն առ նախադասություն պիտի արտասանի պատմությունը՝ առաջարկելով երեխաներին ծափերի միջոցով հաշվել, թե այն քանի մասից է կազմված։ Ուսուցիչը երեխաների օգնությամբ պատմության գծապատկերը բաժանում է համապատասխան թվով մասերի՝ բացատրելով․

«Քանի որ մեր կազմած պատմությունը ունի 3 մաս, ուրեմն՝ գծապատկերը ևս պետք է ունենա 3 մաս»։

|  |
| --- |
|  |
|  |
|  |

Մաս բառի փոխարեն երեխաները սովորում են օգտագործել նախադասություն բառը և գծել նախադասության գծապատկերը․ :

Երեխաների ուշադրությունը պիտի հրավիրել նաև գծապատկերի վերջում դրված վերջակետի վրա և բացատրել․

—Նախադասության գծապատկերի վերջում դրված է երկու կետ, որը նշանակում է, որ միտքն ավարտված է։

Այսպիսով, աշակերտներն իմանում են, որ ամեն մի պատմություն կազմված է նախադասություններից, իսկ նախադասությունն սկսվում է մեծատառով, և վերջում դրվում է վերջակետ

* + - Գաղափար բառի մասին։


Նախադասությունը վերլուծելու և նրա բաղադրիչները դիտարկելու միջոցով աշակերտներին պետք է գաղափար տալ նաև բառի մասին։

Բառի մասին գաղափարը նույնպես տրվում է գծապատկերների օգնությամբ։ Օրինակ՝ Անին դպրոց գնաց։ Այս նախադասության գծապատկերը ուսուցիչը պետք է գծի գրատախտակին։ Այնուհետև աշակերտներին առաջարկի ծափերի միջոցով հաշվել, թե քանի մասից է կազմված այդ նախադասությունը։ Երեխաների ծափերի միջոցով որոշում են նախադասության մասերի թիվը։ Ուսուցչի օգնությամբ նախադասության գծապատկերը բաժանվում է երեք մասի։ Այնուհետև մաս բառը փոխարինվում է բառով։ Իբրև բառ ներկայացվում է նաև է օժանդակ բայը [2, էջ 48-50]:

* Բառի կազմությունը։ Վանկ։

Նախաայբբենական շրջանում բառի մասին հասկացություն տալուց հետո պետք է գաղափար տալ նաև վանկի՝ բառի արտասանական միավորների վերաբերյալ։ Այս կապակցությամբ էլ երեխաները կծանոթանան միավանկ բառ և բազմավանկ բառ հասկացություններին։ Վանկի մասին տրվելիք հասկացությունը մատչելի դարձնելու համար Ա․ Բահաթրյանն օգտագործել է վանկային կորերը, որոնք այսօր էլ հաջողությամբ գործադրվում են [1, էջ 77]:

Վանկի մասին գաղափար կարելի է տալ այն ժամանակ, երբ բառի մասին տրված հասկացությունը ամրակայվել է։ Նախադասություններից բառն առանձնացնելու համար դարձյալ գծվում են մի քանի նախադասությունների գծապատկերներ։ Այնուհետև ընտրվում է մեկ նախադասություն, դրանից առանձնացվում որևէ բառ։ Շահեկան է աշխատանքն իրականացնելիս ցուցադրել այն առարկաների նկարները, որոնց անվանումների շուրջ տարվում է վանկային աշխատանքը [2, էջ 52]:



* Գաղափար հնչյունի մասին

Վանկից անցում է կատարվում հնչյունին, որպեսզի հետագայում բոլոր վերլուծությունները մինչև լեզվական տարրական մասնիկների տարբերակումը հասցնելու հնարավորություն ստեղծվի, և հող նախապատրաստվի գրաճանաչության ուսուցման համար։ Սկզբում գաղափար է տրվում վանկի, ապա նաև բառի մեջ եղած հնչյունների մասին։ Ավելի ուշ երեխաներին պետք է սովորեցնել տարբերակել հնչյուններն ըստ արտասանության երկարության կամ ժամանակի, ըստ ձայնի և աղմուկի հարաբերության։ Երեխաները պետք է կարողանան տարբերել երկար արտասանվող և շատ ձայն ունեցող ձայնավոր և կարճ արտասանվող ու քիչ ձայն ունեցող բաղաձայն հնչյունները, դրանք արտահայտել գծային մոդելների վրա՝ սկզբում միայն

հնչյունների քանակը, հետո նաև տեսակը նշելով։ Ամբողջ վերլուծության շղթան նախադասությունից մինչև հնչյուն տանող հաջորդականությամբ այսպիսի պատկեր կունենա գծային մոդելներով արտահայտելիս [1, էջ 7-8]:

Ուսուցչի հանձնարարությամբ երեխաներն ասում են միավանկ բառեր։ Ուսուցիչը դրանցից ընտրում է և գրատախտակին գծում այն բառերի գծապատկերները, որոնք թեև միավանկ են, բայց ունեն տարբեր քանակի հնչյուններ, օրինակ՝ ուլ, շուն, մուկ և այլն։

Նախ երեխաների ուշադրությունը պիտի հրավիրել բառասկզբի հնչյունի, ապա՝ բառավերջի, հետո՝ բառամիջի հնչյունի վրա, որովհետև ուսումնասիրությունները ցույց են տվել, որ նրանք ամեից հեշտ լսում են բառասկզբի հնչյունը, ապա բառավերջինը, հետո նոր՝ բառամիջինը։

* Գաղափար ձայնավոր և բաղաձայն հնչյունների մասին

Ձայնավոր և բաղաձայն հնչյունները երեխաները պիտի սովորեն տարբերակել գործնական ճանապարհով։ Այս նպատակով կատարվում է որևէ բառի հնչյունային վերլուծություն։

Օրինակ՝ հնչյունային վերլուծության են ենթարկվում բու, լոր և գայլ բառերը։ Ուսուցիչը բացատրում է, որ չնայած բու, լոր, գայլ բառերը բոլորն էլ միավանկ են, արտասանվում են միանգամից, բայց լոր-ի գծապատկերում՝ երեք բու-ի գծապատկերում՝ երկու վանդակ է, իսկ գայլերի գծապատկերում՝ չորս։ Եզրակացնում են, որ բու բառի կա երկու հնչյուն, որոնցից մեկը հնարավոր է երկարացնել, դա ու հնչյունն է։ Լոր բառի մեջ կա երեք հնչյուն, որոնցից երկարացվում է օ հնչյունը։ Գայլ բառի մեջ կա չորս հնչյուն, որոնցից մեկն է հնարավոր երկարացնել։ Այսինքն՝ յուրաքանչյուր վանկում կա միայն մեկ ձայնավոր հնչյուն, իսկ բաղաձայնները կարող են շատ լինել։


Դա կարելի է ամրապնդել նկար-պատմությունից գտնելով միավանկ բառեր, երվանկ և եռավանկ բառեր [6, էջ 141]:

* + Գրելու նախապատրաստում



Գրաճանաչության նախայբբենական շրջանում կարևոր նշանակություն ունի նաև գրելու նախապատրաստումը։ Գրաճանաչություն ասելով հասկանում ենք ոչ միայն

հնչյունների գիտակցումն ու դրանց համապատասխան տառերի ճանաչումը, այլև սովորած տառերը գրելը, տառերը համադրելով բառեր և նախադասություններ ստանալը։

Երեխայի ձեռքը գրելուն նախապատրաստելու համար մի շարք աշխատանքներ պետք է կատարել, որոնցից են մկանահոդային վարժությունները, որոնք կարելի է անցկացնել թե՛ դասից դուրս, ֆիզկուլտուրայի պարապմունքների ու ֆիզկուլտ դադարների ընթացքում, թե՛ դասի ընթացքում գրելու աշխատանքից առաջ և գրելու ընթացքում անցկացվող կարճատև դադարների ընթացքում։ Կարևոր է նաև պարզ պատկերների մանրագծումն ու նրբագծումը, որը զարգացնում է աչքաչափը, սահմանի ու հեռավորության, համաչափության ու նմանության։ Արժեքավոր է նաև պարզ պատկերների նկարումը, որն ավելի բարդ աշխատանք է և պահանջում է մեծ լարվածություն, պատկերելու կարողություն և գրչին տիրապետելու վարժվածություն։ Պարզ առարկաների գծագրումը երեխաներին մեծ հաճույք է պատճառում և շատ օգտակար աշխատանք է։ Այս բոլորը նախապատրաստում են գրելու ուսուցումը, որի համար անցման աստիճան են հանդիսանում գրելու նախավարժությունները, որոնք քառակուսի, եռանկյունի, կիսաշրջանաձև և ոլորվող պատկերներ են՝ նման եզրանախշերի։ Սրանց գրելը նկարելու տարրեր ունի և հող է ստեղծում տառամասնիկների գրությանն անցնելու համար [1, էջ 79-80]:



Այսպիսով՝ ներկայացված թեմատիկ նկարները, նկար-պատմությունները, նախադասության և բառի ընդհա նրացված գծապատկերները, բառի վանկային ու հնչյունային կազմի գծապատկերները, խոսքի զարգացման լեզվական վերլուծությունների ու համադրությունների, կարդալու կարողության հիմք են։



* 1. ՆԱԽԱԱՅԲԲԵՆԱԿԱՆ ՓՈՒԼՈՒՄ ՈՒՇԱԴՐՈՒԹՅԱՆ ԿԵՆՏՐՈՆԱՑՄԱՆԸ ՄԻՏՎԱԾ ՎԱՐԺՈՒԹՅՈՒՆՆԵՐ

Պատմություն։ Նախադասություն։

Վանկ։

Հնչյուն։

Ձայնավոր և բաղաձայն հնչյուններ։

Նկար

1**․**Պատմություն նախադասություն: ա․ Գտի՛ր պակասող դրվագը։

Սովորողները թեմատիկ նկարի շուրջ հորինում են պատմություն։ Նրանք որոշում են, թե որ դրվագներից է բաղկացած նկար-պատմությունը, և նշում են այն դրվագը, որը պակասում է թեմատիկ նկարում։

բ․ Գտի՛ր տարբերությունը։

Սովորողները պետք է նշեն, թե որ զույգի նկարներն են միմյանցից տարբերվում։ գ․Նկար-պատմություն, նկար-նախադասություն։

Սովորողները պետք է ընկալեն նկար-պատմության և նկար-նախադասության տարբերությունները և հասկանան, որ նկար նախադասությունները նկար-պատմության մասերն են։

2. Բառ

ա․ Գտի՛ր, սխալը։

Սխալը գտնելու համար երեխայից պահանջվում են ճանաչողական գիտելիքներ և դիտունակություն։

բ**․**Բառ-նկար

Այս վարժությունը զարգացնում է երեխաների տրամաբանությունը։ Նախադասությունը վերլուծելու և բաղադրիչները դիտարկելու միջոցով աշակերտները գաղափար են կազմում բառի մասին՝ որպես նախադասության բաղադրիչ մաս և որպես որևէ կոնկրետ իմաստ արտահայտող առանձին լեզվական միավոր։ Ուշադիր դիտելուց հետո երեխան նշում է այն նկար-բառը, որն առանձնացվել է նկար-պատմությունից։

գ**․**Ո՞ր գծապատկերն է համապատասխանում։

Աշակերտները հասկանում են, որ նախադասության գծապատկերն ուղղանկյուն է, որի սկիզբը տրվում է մի փոքր հոծ գծով և բարձր, քանի որ նախադասությունը սկսվում է մեծատառով, իսկ ուղղանկյան վերջում դրվում է երկու կետ՝ վերջակետ։

3**․**Վանկ

ա**․**Միավանկ և բազմավանկ բառեր։

Տեսական-մեկնաբանական բնույթի վարժություն է։ Առաջադրանքի կատարումը նպաստում է բառերը համապատասխան արտասանությամբ վանկերի բաժանելու կարողության ձևավորմանը։

բ**․**Նշի՛ր ավելորդը։

Առաջադրանքը կատարելու համար երեխաները պետք է անվանեն առարկայական նկարները, այդ բառերը բաժանեն վանկերի և նշեն այն միակ նկար-բառը, որն իր վանկերի քանակով տարբերվում է մյուսներից։

4**․** Հնչյուն

ա**․**Մեկ հնչյունով տարբերվող բառեր։

Նկար-բառերը հնչյունային վերլուծության ենթարկելով՝ սովորողները նշում են այն նկար-բառերի զույգը, որոնք միմյանցից տարբերվում են մեկ հնչյունով։

բ**․**Նույն հնչյունով սկսվող և վերջացող բառեր։

Առաջադրանքը նպաստում է հնչյունային լսողության զարգացմանը, միևնույն հնչյունը բառասկզբում, բառավերջում լսելու և օգտագործելու կարողությունների ձևավորմանը։

գ**․**Հաշվի՛ր հնչյունների քանակը։

Աշակերտները գծապատկերին համապատասխան կարողանում են հաշվել հնչյունների քանակը։

5**․** Ձայնավոր և բաղաձայն հնչյուններ։

ա**․**Գտի՛ր ձայնավորով և բաղաձայնով սկսվող և վերջացող բառերը։

Առաջադրանքը նպաստում է արտասանության միջոցով ձայնավոր և բաղաձայն հնչյունների տարբերակման կարողության ձևավորմանը։

բ**․** Հաշվի՛ր, թե յուրաքանչյուր վանկի մեջ քանի ձայնավոր կա։

Առաջադրանքը խորացնում է աշակերտների իմացությունը ձայնավոր և բաղաձայն հնչյունների, բառի վանկային կառուցվածքի վերաբերյալ [5, էջ 7]:

1. Նկար

Նախայբբենական փուլում երեխան պիտի նկարի՝ ա․պատմություն-նկար

բ․դրվագ-նկար գ․նախադասություն-նկար դ․բառ-նկար

ե․ հնչյուն-նկար։

Մանկան երևակայությունն անսահման է, և նկարը այդ երևակայության վերարտադրության լավագույն ձևերից է․ այն նպաստում է երեխայի մտածողության զարգացմանը։

Դպրոց մտնելու առաջին օրվանից երեխան պիտի նկարի։ Նկարելիս ոչ մի դեպքում չի կարելի միջամտել, որովհետև 6-8 տարեկան մանուկն ունի իր աշխարհընկալումը, իր պատկերացումները։ Երեխան նկարելիս վերարտադրում է անձնական ապրումներն ու զգացումները [4, էջ 11]:

Այսպիսով, նկարները վառ տպավորություն են թողնում երեխաների վրա։ Աշակերտները նկարների շուրջ բազմաթիվ վարժություններ կատարելով սովորում են ընթերցել նկարները, դրանց բովանդակությունը վերարտադրել կապակցված ու գեղեցիկ կերպով։

ՓՈՐՁԱՐԱՐԱԿԱՆ ՄԱՍ

Հետազոտությունն անցկացրել եմ Գայի միջնակարգ դպրոցում:   
Ուսումնական գործընթացի ակտիվացման և արդյունավետության բարձրացման նպատակով կիրառել եմ տարբեր մեթոդներ, ուշադրության կենտրոնացմանը միտված վարժություններ և լեզվատրամաբանական խաղ- առաջադրանքներ, որոնք նպաստում են, որ երեխան ավելի ճիշտ պատկերացում ունենա շրջակա միջավայրի մասին, իր ստացած գիտելիքները կարողանա գործնականում կիրառել։

Աշակերտը խաղը միավորում է լեզվատրամաբանական խաղերի միջոցով կազմակերպվում ու կարգավորվում են երեխաների վարքն ու գործողությունները։

Այս առաջադրանքների կատարումը նպաստում է երեխաների մեջ տրամաբանական մտածողության ձևավորմանն ու զարգացմանը։

Նախայբբենական փուլում ընդգրկված լեզվատրամաբանական առաջադրանքներն են․

* Սխալ ճիշտ
* Հորինիր պատմություն նկարի շուրջ
* Նկարելուկներ
* Խառնագիր
* Նույնատառիկ
* Աջուձախ
* Գտիր ավելորդը
* Բառքամոցի
* Բառը բառի մեջ
* Շարունակիր
* Որ բառերն են ընկերներ
* Ի՞նչ խաղ կարող ես հորինել։

Այբբենարանում ընդգրկված խաղերը ուսանելի են, որոնք երեխայի ուշադրությունը սևեռում են ուսուցվող նյութի վրա, սովորեցնում միտքը լարել, տրամաբանել։

Հնչյուն, տառի մասին գիտելիքների ձևավորումը և ամրակցումը կատարվում են լեզվատրամաբանական հետևալ առաջադրանքներով։

* + Հնչյունային վերլուծություն
  + Աջուձախ
  + Ձայների աշխարհում
  + Տառ-հանելուկ
  + Բառաճյուղեր
  + Նկարելուկներ

Վանկի մասին գիտելիքների ձևավորումը և ամրակայումը կատարվում են հետևյալ առաջադրանքներով։

* + Վանկերը խառնվել են
  + Վերջին վանկը՝ առաջին վանկ
  + Տվյալ վանկով սկսվող անուններ
  + Քանի վանկ ունի։

Բառի մասին գիտելիքների ձևավորումը կատարվում է հետևյալ առաջադրանքներով․

* + Փոխակերպում
  + Բառանիվ
  + Բառասյուներ
  + Նկարից՝ բառ
  + Վանկերը խառնվել են։

Բառակապակցության մասին գիտելիքները ձևավորվում են նկարելուկների միջոցով։

Նախադասության մասին գիտելիքների ձևավորումը կատարվում է նախադասության ձևանմուշի ներմուծումից, ինչպես նաև նկարների շուրջ կատարվող տարաբնույթ աշխատանքներով։

Ձայնավոր և բաղաձայն հնչյունների մասին գիտելիքների ձևավորումը կատարվում է գունային գծապատկերների միջոցով։

Այսպիսով, լեզվատրամաբանական խաղ-առաջադրանքների համակարգը երեխային օգնում է, որ նա իր համար մատչելի և առաջատար խաղային գործունեությունը աննկատ փոխարինի այլ գործունեությամբ՝ ուսմամբ։

Երեխային ոչ թե պետք է ստիպել, որ նա ինչ-որ բան անի, այլ պետք է հետաքրքրել նրան, մասնակից դարձնել ուսընթացին, մղել ինքնուրույնության, սովորեցնել մտածել և իր ուժերի նկատմամբ ինքնավստահություն ձեռք բերել։

ԵԶՐԱԿԱՑՈՒԹՅՈՒՆ

Նախայբբենական փուլի կազմակերպման նպատակների ու իրականացման ուղիների վերաբերյալ իրականացրած հետազոտությունները թույլ տվեցին հանգել հետևյալ եզրակացությունների.

* 1. Նախաայբբենական փուլի հիմնական նպատակը գրաճանաչության համար անհրաժեշտ հիմք ստեղծելն է: Այն նյութ է տալիս ճանաչողական ու դաստիարակչական աշխատանքների համար:
  2. Նախայբբենական շրջանը հստակ խնդիր ունի՝ երեխաներին նախապատրաստել տառուսուցմանը:
  3. Երեխաներին հոգեբանորեն, գործնականորեն և ֆիզիկապես պետք է նախապատրաստել գրաճանաչության ուսումնական գործունեությանը:
  4. Թեմատիկ նկարները, նկար պատմությունները, նախադասության և բառի ընդհանրացված գծապատկերները, բառի վանկային ու հնչյունային կազմի գծապատկերները, խոսքի զարգացման, լեզվական վարժությունների ու համադրությունների, կարդալու կարողության հիմք են:
  5. Գունավոր նկարները վառ տպավորություն են թողնում երեխաների վրա: Աշակերտները նկարների շուրջ բազմաթիվ վարժություններ կատարելով սովորում են ընթերցել նկարները, դրանց բովանդակությունը վերարտադրել կապակցված ու գեղեցիկ կերպով:
  6. Լեզվական նախնական գիտելիքների ձեռքբերումն իրականացվում է երկար ժամանակահատվածում, ամենօրյա աշխատանքով:
  7. Երեխային ոչ թե պետք է ստիպել, որ նա ինչ որ բան անի, այլ պետք է հետաքրքրել նրան, մասնակից դարձնել ուսընթացին, մղել ինքնուրույնության, սովորեցնել մտածել և իր ուժերի նկատմամբ ինքնավստահություն ձեռք բերել:
  8. Նախայբբենական փուլի ամբողջ աշխատանքը հետևողականորեն կատարելուց հետո տառուսուցումը շատ ավելի դյուրին կդառնա:

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ

1. Գրիգորյան Ա․, Հայոց լեզվի մեթոդիկա, Երևան, 1980թ․, 558էջ
2. Գյուլամիրյան Ջ․, Հայոց լեզվի մեթոդիկա, Երևան, 2005թ․ՙ 400
3. Համացանց
4. Նախաշավիղ գիտամեթոդական հանդես, Երևան, 3․2017թ․, 64 էջ
5. Պետրոսյան Աիդա, Ուսուցչի ձեռնարկ, Երևան, 1995թ․, էջ 54
6. Սարգսյան Վ․, Այբբենարան։ Ուսուցչի ձեռնարկ, Երևան, 2015թ․, էջ 236



